סיני אדלר

הרב סיני יצחק הלוי אדלר (תמוז תרפ"ח, 11 ביולי 1928 – י"ט בתמוז ה'תש"פ, 11 ביולי 2020) היה רבה הראשי של אשדוד ומרבני כולל מר"ץ במבשרת ציון.

ביוגרפיה
נולד בפראג, צ'כוסלובקיה לרב דוקטור שמעון אדלר  ורייזל בתו של הרב סיני שיפר שהיה רב הקהילה החרדית בקרלסרוהה ומחבר פורה. נלקח לגטו טרזיינשטט במרץ 1943, ובקיץ 1944 הועבר לאושוויץ ומשם למחנות הריכוז מאוטהאוזן וגונסקירכן, ויצא עם שחרור המחנה. הוא הגיע ללונדון ולמד בישיבת "עץ חיים" בעיר, אצל הרב אליהו לופיאן.

בסוף חורף ה'תש"ו, 1946, עלה לארץ ישראל ולמד בישיבת חברון בירושלים (1946–1952), ולאחר מכן בכולל "בית זבול" (1952–1954). בשנות ה-50 נישא לשרה מרים בתם של הרב מרדכי יהודה לייב זק"ש, רבה של שכונת שערי חסד ורוחמה חיה בריינה בתו של הרב יעקב משה חרל"פ. היה לרב הראשון שהצטרף לרב גולדוויכט ולימד בישיבת כרם ביבנה.

בשנת תשכ"ב (1962) התמנה כרב ראשי אשכנזי באשדוד, במקביל לרב הספרדי ישראל אליזרע.

בשנות ה-80, לאחר פטירת אשתו, עזב את רבנותו באשדוד ועבר להתגורר במבשרת ציון, שם החל ללמד בכולל מר"ץ. תחתיו מונה כרב העיר הרב יוסף שיינין.

אחיו הבכור היה מתתיהו אדלר, שהיה שגריר ישראל בשווייץ.

נפטר ב-11 ביולי 2020.

ספריו
בגיא צלמות - שנת חיים של נער במחנות ריכוז - אוטוביוגרפיה.
הורינו -בשיתוף עם אחיו מתתיהו אדלר - קורות חיי הוריהם.
שבטך ומשענתך: הרהורים ומחשבות אחרי השואה, הוצאת גנזך קידוש השם, בני ברק, תשס"ח, 2008

סדרת "דבר סיני"
דבר סיני - שאלות בגיא צלמות ובארץ החיים - שו"ת בנושאים הקשורים לשואה
דבר סיני - חידושים בש"ס
דבר סיני - חידושים ביד החזקה
דבר סיני - על חגי ישראל ומועדיו
דבר סיני - על התורה
דבר סיני - בענייני שבת
דבר סיני - בהלכה ובאגדה
ספר ההודיה

לקריאה נוספת
קובץ זיכרון כבוד סיני : אסופת דברי הערכה לדמותו של מורנו ורבינו הגאון רבי סיני יצחק הלוי אדלר זצ"ל.  מוציא לאור לא ידוע.  כולל הספדים ומאמרים על הרב.

קישורים חיצוניים
 על סיני אדלר - סרטון ותקציר קורות חיים, באתר יד ושם
 
 
 
 
 סיני אדלר, לחגוג את חגי ישראל באושוויץ, באתר "ההתנגדות היהודית בשואה"

הערות שוליים

אשדוד: רבנים
ילדים בשואה: צ'כוסלובקיה
אסירים במחנה הריכוז אושוויץ
אסירים במחנה הריכוז מאוטהאוזן
בוגרי ישיבת בית זבול
רבני ערים בישראל
ניצולי השואה
מחברי ספרות תורנית
מבשרת ציון: רבנים
רבני ישיבת כרם ביבנה
משפחת חרל"פ
כותבי אוטוביוגרפיה ישראלים
ישראלים שנולדו ב-1928
ישראלים שנפטרו ב-2020